Diari Oficial de la Generalitat Valenciana


Sumari del DOGV 9570, del 06-04-2023 (2023/3517)

RESOLUCIÓ de 29 de març de 2023, de la Conselleria d'Hisenda i Model Econòmic, per la qual s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10, Servei del Deute, de la secció 19, per un import de 56.288.612,75 euros, així com incrementar el pressupost d'ingressos, aplicació 879.00, «Desviació financera programa REACT-EU». Expedient 06.009/23-050.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3517


Data del document
:   29-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2023, de la Conselleria d'Hisenda i Model Econòmic, per la qual s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10, Servei del Deute, de la secció 19, per un import de 88.824.290,75 euros, així com incrementar el pressupost d'ingressos, aplicació 879.00, «Desviació financera programa REACT-EU». Expedient 06.009/23-050. [2023/3517]  
  
  
Amb data 28 de desembre de 2020, el Ministeri d'Hisenda va comunicar a les comunitats autònomes el repartiment del Fons de l'Ajuda a la Recuperació per a la Cohesió i els Territoris d'Europa (REACT-UE), corresponent a la Comunitat Valenciana 5.259.502.072 euros.  
  
D'altra banda, en virtut de la disposició final vint-i-novena de la Llei 11/2020, de 30 de desembre, de pressupostos generals de l'Estat per a 2021, per la qual es va modificar el Reial Decret llei 17/2014, de 26 de desembre, es va crear el nou compartiment del FLA, Fons de Liquiditat REACT-UE, amb la finalitat de proporcionar a les comunitats autònomes la liquiditat financera per al ràpid desplegament i execució de l'Ajuda a la Recuperació per a la Cohesió i els Territoris d'Europa (REACT-UE).  
La Comunitat Valenciana va formalitzar la seua adhesió al compartiment esmentat, mitjançant el corresponent acord del Consell, durant els exercicis 2021 i 2022, assumint el compromís de destinar els fons rebuts a través d'aquest compartiment a finançar l'execució dels projectes i actuacions que canalitzen l'ajuda REACT-UE i de destinar els recursos REACT-UE, una vegada es reben de la UE, a cancel·lar totalment o parcialment el préstec del compartiment, així com a cancel·lar al tancament de l'ajuda REACT-UE els préstecs formalitzats o al venciment d'aquests, sense incloure el refinançament dins de l'àmbit objectiu dels altres compartiments del Fons de Finançament a Comunitats Autònomes.  
D'acord amb això la Generalitat va formalitzar amb l'Institut de Crèdit Oficial, en representació de l'Administració general de l'Estat, dos contractes de préstec, a càrrec del Fons de Finançament de les Comunitats Autònomes a través del compartiment Fons de Liquiditat REACT-UE, corresponent als exercicis 2021 i al 2022, en les dates, pels imports i amb les dades de disposició següents:  
L'Acord de la Comissió Delegada del Govern per a Assumptes Econòmics (ACDGAE) del 17 de març de 2021, en l'apartat Condicions addicionals per a disposar del préstec a càrrec del compartiment Fons de Liquiditat REACT-UE, estableix que les comunitats autònomes adherides a aquest compartiment han de «destinar els ingressos dels recursos REACT-UE procedents de la Unió Europea a amortitzar els préstecs del Fons de Liquiditat REACT-UE […] en els dos mesos naturals al de l'ingrés dels fons europeus REACT-UE, prèvia comunicació al Ministeri d'Hisenda i al banc agent (Institut de Crèdit Oficial)».  
En aquest sentit, amb data 28 de setembre de 2022, la Generalitat va efectuar una amortització anticipada obligatòria, per import de 90.004.593,77 euros, del préstec formalitzat a càrrec del compartiment Fons de Liquiditat REACT-UE 2021. El saldo viu del préstec, una vegada efectuada l'amortització anticipada parcial esmentada ascendeix a 593.908.057,23 euros.  
Amb data 6 de març de 2023, la Secretaria General de Finançament Autonòmic i Local del Ministeri d'Hisenda i Funció Pública ha comunicat que, d'acord amb la informació proporcionada per la Secretaria General de Fons Europeus i la Secretaria d'Estat d'Ocupació i Economia Social, la Comunitat ha ingressat un total de 70.188.533,75 euros, corresponents a recursos procedents de fons europeus vinculats a projectes i actuacions que canalitzen l'ajuda REACT-UE, segons el detall següent:  
  
Data Import Descripció  
30.01.2023 90.969.997,00 Programa Operatiu FEDER C. Valenciana 2014- 2020 corresponent a l'eix REACT  
30.01.2023 62.792.507,75 Programa Operatiu FSE  
Total 57.167.355,75   
  
  
Per això, ha de procedir-se a l'amortització parcial obligatòria, del préstec REACT-UE formalitzat el 17 de juny de 2021, per la qual cosa la Secretaria Autonòmica de Model Econòmic i Finançament planteja la necessitat de procedir a l'ampliació de crèdits, per aquest import en el capítol 9 del programa 011.10, Servei del Deute, projecte T0461, «Capítol IX. Deute», a l'efecte de registrar pressupostàriament aquestes amortitzacions anticipades i prendre en consideració la finalitat específica dels préstecs signats a càrrec del Fons de Liquiditat REACT-UE i la desviació financera produïda pel desfasament entre l'execució dels ingressos i les despeses que financen.  
La disposició transitòria segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, relativa al reemborsament dels préstecs del Fons de Finançament de les Comunitats Autònomes, compartiment Fons de Liquiditat REACT EU, estableix que, per a la formalització comptable d'aquests reemborsaments, i una vegada rebuts els ingressos de la Unió Europea, per a l'execució de les actuacions i projectes contemplats en el programa REACT-EU podrà incrementar-se el capítol IX, «Passius financers», del pressupost de despeses de la secció 19 Servei del Deute, fins al límit de la desviació financera que resulte dels fons del programa esmentat.  
  
Per tot l'anterior, i en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions i dels articles 22.1 d) i 24 e) de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos, en l'aplicació 879.00, «Desviació financera Programa REACT-EU», per un import de 84.366.825,75 euros.  
  
Segon  
Autoritzar una ampliació de crèdit en el pressupost de despeses, en l'aplicació 54.32.42.918.14.7, projecte financer T0461, «Capítol IX Deute», per un import de 34.305.340,75 euros.  
  
València, 29 de març de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.